《次韵张子华寄示正月四日与其兄及俞叔可兄弟》
宋代·陈著

两家昆季贺正来，投辖留连肯放回。
恰第四朝春正好，合三百岁老相语。
有光西洛菜羹社，同醉东坡蕉叶杯。
何似添侬八十一，呼为五老共徘徊。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。